CELEX: 32009R0574
Language: bg
Date: 2009-06-30 00:00:00
Title: Регламент (ЕО) № 574/2009 на Комисията от 30 юни 2009 година за изменение за сто и осми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

2.7.2009   
            
            
               BG
            
            
               Официален вестник на Европейския съюз
            
            
               L 172/7
            
         
      РЕГЛАМЕНТ (ЕО) № 574/2009 НА КОМИСИЯТА
   
   от 30 юни 2009 година
   за изменение за сто и осми път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 18 юни 2009 г. Комитетът по санкциите към Съвета за сигурност на Организацията на обединените нации реши да измени списъка на физическите и юридическите лица, групите и образуванията, спрямо които следва да се прилага замразяването на средства и икономически ресурси, като добави едно физическо лице към списъка предвид на информацията за негови връзки с Ал Кайда. Комитетът по санкциите предостави изложението на мотивите за това решение за включване в списъка.
            
         
               (3)
            
            
               Приложение I следва да бъде съответно изменено.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно.
            
         
               (5)
            
            
               Комисията ще предаде основанията, на които се базира този регламент, на въпросното физическо лице, ще му осигури възможност да изпрати мнение по тези основания, и ще направи преглед на регламента, с оглед на това мнение и евентуална допълнителна информация,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 юни 2009 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следният текст:
      
         „Atilla Selek (известен още като Muaz). Адрес: Kauteräckerweg 5, 89077 Ulm, Германия. Дата на раждане: 28.2.1985 г. Националност: немска. Номер на паспорта: 7020142921 (немски паспорт, издаден в Улм, Германия, валиден до 3.12.2011 г.). Национален идентификационен номер: 702092811 (немска национална лична карта (Bundespersonalausweis), издадена в Улм, Германия, валидна до 6.4.2010 г. Друга информация: намира се в затвор в Германия от 20.11.2008 г. (към месец май 2009 г.). Дата на определянето, посочена в член 2a, параграф 4, буква б): 18.6.2009 г.“